stanford-oval/wikipedia huggingface dataset:
Liisa Savijarvi

Liisa Savijarvi
Liisa Savijarvi (s. 29. joulukuuta 1963 Bracebridge, Ontario) on kanadalainen entinen alppihiihtäjä. Hän edusti Blue Mountain -seuraa.
Savijarvi sijoittui Sarajevon olympialaisissa 1984 suurpujottelussa yhdeksänneksi ja syöksylaskussa 18:nneksi. Bormion MM-kilpailuissa 1985 hän oli suurpujottelussa kymmenes.
Savijarvi sijoittui supersuurpujottelun maailmancupissa toiseksi kaudella 1985–1986. Hän oli samalla kaudella viides syöksylaskun maailmancupissa ja kahdestoista maailmancupin kokonaiskilpailussa. Hän voitti yhden maailmancupin osakilpailun, oli kerran toinen ja kaksi kertaa kolmas.
Palkintosijat maailmancupin osakilpailuissa

| 0 | 1 | 2 | 3 |
| --- | --- | --- | --- |

| Päivä | Kilpailupaikka | Laji | Sijoitus |
| 29. tammikuuta 1984 |  Serre Chevalier | alppiyhdistetty | 3. |
| 10. tammikuuta 1986 |  Bad Gastein | syöksylasku | 2. |
| 2. maaliskuuta 1986 |  Furano | supersuurpujottelu | 1. |
| 16. maaliskuuta 1986 |  Vail | supersuurpujottelu | 3. |
Emil Rudolf Weiß

Emil Rudolf Weiß
Emil Rudolf Weiß (1875 Lahr/Schwarzwald – 1942 Meersburg, Saksa) oli saksalainen taidemaalari. Hän opiskeli osaksi Karlsruhen taideakatemiassa, osaksi Pariisissa ja Stuttgartissa. Hän liittyi värikäsittelyltään ranskalaisiin mestareihin, varsinkin Paul Cézanneen, ja on hienon väriaistinsa avulla luonut varsinkin kukka- ja asetelmamaalausten (stilleben) alalla kauniita teoksia. Vähemmän onnistuneita ovat hänen alastomia naismalleja esittävät maalauksensa.
Weßin maalaama muotokuva puolisostaan kuvanveistäjä Renée Sintenisistä, 1930.
Hän toimi vuodesta 1907 Berliinin taideteollisuusmuseon professorina ja suunnitteli onnistuneita taideteollisuusmalleja esimerkiksi lasimaalauksiin, seinämosaiikkeihin, huonesisustuksiin ja kankaisiin. Hän sai niistä useissa näyttelyissä palkintoja.
Aiheesta muualla

Kuvia tai muita tiedostoja aiheesta Emil Rudolf Weiß Wikimedia Commonsissa
Jääkiekon 2. divisioonan maailmanmestaruuskilpailut 2015

Jääkiekon 2. divisioonan maailmanmestaruuskilpailut 2015 pelattiin huhtikuussa 2015. A-lohkon turnaus pelattiin Islannissa ja B-lohkon turnaus Etelä-Afrikassa. Lohkoissa pelattiin yksinkertainen sarja, joiden voittajat nousivat ylemmälle ja viimeiseksi jääneet putosivat alemmalle sarjatasolle.
Joukkueet

| --- | --- |
 Lohko A  Romania   Islanti   Serbia   Australia   Belgia   Espanja:  Lohko B  Israel   Meksiko   Uusi-Seelanti   Kiina   Etelä-Afrikka   Bulgaria
FC Gueugnon

FC Gueugnon on ranskalainen jalkapalloseura, joka on perustettu vuonna 1940. Sen historian suurin saavutus on ollut Ranskan liigacupin voitto vuonna 2000. Seuran kotipaikka on Keski-Ranskan Saône-et-Loiren departementissa sijaitseva 7 400 asukkaan Gueugnonin kunta.
Saavutukset

Liigacup-mestaruudet: 1 (2000)
Ligue 2-mestaruudet: 1 (1979)
Entisiä pelaajia

| --- | --- |
  Nadir Belhadj   Madjid Bougherra   Mansour Boutabout   Abderraouf Zarabi   Alain Caveglia   Sylvain Distin :   Franck Jurietti   Aly Cissokho   Amara Traoré   Ali Boumnijel   Steven Mouyokolo   Francisc Dican
Aiheesta muualla

Joukkueen viralliset sivut (ranskaksi)
Esipolvitaulu

Esipolvitaulu on kaavio suvun lapsi-vanhempi -suhteista ajallisesti historiaan päin. Esipolvitaulun yhden henkilön tiedoissa on tavallisesti nimi, syntymäaika ja -paikka sekä kuolinaika ja -paikka (jos sellainen on olemassa).
Koska jokaisella ihmisellä on yksi (biologinen) isä ja yksi (biologinen) äiti, suhdekaavio on rakenteeltaan binääripuu. Esipolvitaulun syvyyttä mitataan (suku)polvissa. Edellä mainitusta lapsi-vanhempi -suhteen rakenteesta johtuen esivanhempien määrä yhdellä polvitasolla n on 2n ja henkilöiden kokonaismäärä polvitasolle 1 + 2 + 4 + 8 + 16 + ... = 2n+1-1 silloin, kun lähtöhenkilö (koetti) merkitään tasoksi 0. Esimerkiksi kymmenen esipolven esivanhempien määrä on 210+1-1 = 2047 henkilöä. Kun ajassa mennään tarpeeksi kauas, ihmiskunta ei laajene määrättömästi vaan supistuu: samat esipolvihaarat toistuvat yhä useammin esipolvitaulussa.
Liisa Seppänen

Liisa Seppänen (s. 1957) on suomalainen pappi ja tietokirjailija.
Seppänen on oppiarvoltaan teologian maisteri. Hänellä on myös muistihoitajan koulutus ja hän on luennoinut muistisairauksista. Seppänen on perehtynyt kristinuskoon kelttiläisessä kulttuurissa ja järjestänyt pyhiinvaellusmatkoja Britteinsaarille. Hänen tuotantoonsa kuuluu muun muassa julkaisuja pyhiinvaelluskohteista ja elämäkertateoksia.
Teoksia

Kelttiläisillä poluilla – kohtaamisia pyhimysten kanssa (2008)
Surun satuttamat – kertomuksia läheisen kuolemasta (2012)
Sadetta ja siunauksia – pyhiinvaellus Walesissa (Kirjapaja, 2017)
Maa jalkojeni alla – kelttiläisiä rukouksia
Aika velikulta – Hannes Hynösen pitkä taival 1913–2015 (Otava, 2017)
Poika joka unohtui (Otava, 2019)
Muistisairaan maailma (Otava, 2020)
Viiltävät vuodet – Nuoren naisen selviytymistarina (Kirjapaja, 2021)
Estadio José Zorrilla

| Estadio José Zorrilla |
| --- | --- |

Rakennuksen tiedot
Sijainti:  Valladolid, Espanja
Koordinaatit:  41°38′40″N, 4°45′40″W
Avattu:  20. helmikuuta 1982
Omistaja:  Valladolidin kaupunki
Hoitaja:  Real Valladolid
Kenttä:  luonnonnurmi
Kustannukset:  700 milj. pesetaa
Käyttäjät
 Real Valladolid 
Katsojakapasiteetti
 26 500 
Kentän mitat
 105 × 68 metriä 
Lisää rakennusartikkeleitaArkkitehtuurin teemasivulla
Estadio José Zorrilla on jalkapallostadion Valladolidissa Espanjassa. Se toimii Real Valladolidin kotikenttänä. Stadionin kapasiteetti on 26 500 ja se on nimetty espanjalaisen kirjailija José Zorrillan mukaan. Stadionin ensimmäisessä ottelussa Real Valladolid voitti Athletic Bilbaon 1–0.
1982 MM-kilpailuiden ottelut Estadio José Zorrillalla

Stadionilla pelattiin vuoden 1982 maailmanmestaruuskilpailuiden lohkon neljä otteluita Kuwaitin, Ranskan ja Tšekkoslovakian välillä.
| Päivä | Kotijoukkue | Tulos | Vierasjoukkue |
| --- | --- | --- | --- |
| 17. kesäkuuta 1982 |  Tšekkoslovakia | 1–1 |  Kuwait |
| 21. kesäkuuta 1982 |  Ranska | 4–1 |  Kuwait |
| 24. kesäkuuta 1982 |  Ranska | 1–1 |  Tšekkoslovakia |
Aiheesta muualla

Stadionin esittely Real Valladolidin sivustolla (espanjaksi)
Primera Divisiónin stadionit kaudella 2016–2017
Anoeta
Balaídos
Benito Villamarín
Butarque
Camp Nou
El Molinón
El Sadar
Estadio de la Cerámica
Gran Canaria
Ipurua
La Rosaleda
Los Cármenes
Mendizorrotza
Mestalla
RCDE Stadium
Riazor
San Mamés
Sánchez Pizjuán
Santiago Bernabéu
Vicente Calderón
Levengood Suomesta

| Levengood Suomesta |
| --- | --- |
Kestoaika:  45 minuuttia
Pääosissa:  Mark Levengood
Alkuperämaa:   Suomi
Verkko:  Yle TV1
Esitetty:  8. kesäkuuta 2008 – 16. elokuuta 2009
Tuotantokausia:  2
Jaksoja:  20
Levengood Suomesta oli Yle TV1 -kanavalla esitetty keskusteluohjelma. Sitä juonsi Suomessa lapsuutensa ja nuoruutensa viettänyt, mutta Ruotsissa tunnetuksi tullut Mark Levengood.
Ensimmäisen tuotantokauden (8. kesäkuuta – 10. elokuuta 2008) kymmenen jakson vieraat olivat kirjailija Eeva Kilpi, koreografi Jorma Uotinen, viulisti Linda Lampenius, juontaja-kirjailija Heikki Hietamies, entinen toimitusjohtaja Kirsti Paakkanen, laulaja Danny, teatterineuvos Kyllikki Forssell, muotoilija Stefan Lindfors, laulaja Katri Helena ja teatteriohjaaja Jouko Turkka.
Toisen tuotantokauden (14. kesäkuuta – 16. elokuuta 2009) jaksoissa esiintyivät eläkkeellä oleva kenraali Gustav Hägglund, juontaja Riitta Väisänen, professori Matti Klinge, leikittäjä-kirjailija "Arja-täti", tanssinopettaja Åke Blomqvist, taiteilija Miina Äkkijyrkkä, hiihtäjä-poliitikko Juha Mieto, laulaja Marion Rung, kulttuurivaikuttaja M. A. Numminen ja entinen poliitikko Riitta Uosukainen.
Aiheesta muualla

Levengood Suomesta Ylen sivuilla (Arkistoitu – Internet Archive)
Esiplanetaarinen sumu

Kananmunasumu Joutsenen tähtikuviossa on tyypillinen esiplanetaarinen sumu.
Esiplanetaarinen sumu (protoplanetaarinen sumu) on planetaarisen sumun esivaihe, jossa punainen jättiläistähti sinkoaa ulkokuortaan pois. Esiplanetaariset sumut ovat yleensä kahden vastakkaisen suihkun muotoisia.
Nimeäminen · Luokittelu
Kehitys · HR-kaavio · Nukleosynteesi

Tähtijärjestelmä · Eksoplaneetta

Luettelot tähdistä
Synty ja kehitys
Synty · Prototähti · Esipääsarja · Pääsarja
Horisontaalihaara · Asymptoottihaara
Esiplanetaarinen sumu · Planetaarinen sumu
Wolfin–Rayetin tähti · Valesupernova
Supernova · Hypernova
Luminositeettiluokitus
Alikääpiö · Kääpiö (Punainen · Keltainen · Sininen)
Alijättiläinen · Jättiläinen (Punainen · Sininen)
Kirkas jättiläinen · Ylijättiläinen (Punainen · Sininen)
Hyperjättiläinen
Spektriluokitus
O · B · A · F · G · K · M
Bariumtähti · Hiilitähti · Teknetiumtähti
Jäänteet
Valkoinen kääpiö · Musta kääpiö · Heliumplaneetta
Neutronitähti (Pulsari · Magnetar) · Musta aukko
Nukleosynteesi
Alfareaktio · Kolmialfareaktio · Heliumleimahdus
Hiilisykli · Hiilen fuusio · Neutronisieppaus · Nova
Yleiset ominaisuudet
Ikä · Magnitudi · Metallisuus · Luminositeetti
Aiheeseen liittyvää
Ruskea kääpiö · Ruskea alikääpiö · Planeetta
Tähtijoukko (Avoin · Pallomainen) · Tähdistö
Auringon ominaisuudet
Le Roi

Le Roi on jyväskyläläis-vantaalainen yhtye, joka määrittelee musiikkinsa King Size Popiksi. Yhtyeen musiikissa on vaikutteita niin popista, rockista, kuin elektronisesta musiikista. Le Roi julkaisi 19.9.2017 toisen albuminsa Elämä.
Historia

Le Roi sai alkunsa vuonna 2012 kitaristi Jaakko Penttilän ja laulaja Eero Salonlahden yhteistyöprojektina, josta se kasvoi nopeasti bändiksi. Le Roi teki levytyssopimuksen Sound of Finland -yhtiön kanssa alkukeväällä 2015.
Jäsenet

Eero Salonlahti, laulu
Jaakko Penttilä, kitara, taustalaulu
Kalle Saarelma, basso, synat
Aaro Laitinen, synat, taustalaulu
Vili Kallonen, rummut
Entiset jäsenent

Markus Penttinen, kitara (2013–2017)
Diskografia > Studioalbumit

Vapaus, kahleet ja kaipaus (2016)
Elämä (2017)
Diskografia > EP:t

Elokuvissa (2014)
Diskografia > Kokoelmilla

Eput rautaa 2 (2016, kappale "Vuonna 85")
Videot

Puhdasta kultaa (2018)
1987 (2018)
Minä kävelen, minä juoksen (2018)
Tuulensuoja (2018)
Keep calm and carry on (2017)
Jättiläisen askeleet (2017)
Piilo (2017)
Elämä on pilalla (2017)
Vuonna 85 (2016)
Luoteisväylä (2016)
Oman velan korko (2016) Video on yhtyeen mukaan kunnianosoitus Apulannan Anna mulle piiskaa -videolle.
Sohvasankari (2015)
Kristallimaa (2015)
Lintu (2014). Musiikkivideo palkittiin Oulun Musiikkivideofestareilla pääpalkinto Kultapumpelilla 2014.
Aiheesta muualla

Le Roin kotisivut (Arkistoitu – Internet Archive)
Ligat ha'Al (koripallo)

| Ligat HaAl |
| --- | --- |
Laji:  koripallo
Maa(t):   Israel
Perustettu:  1954
Joukkueita:  12
Hallitseva mestari:  Maccabi Rishon LeZion
Eniten mestaruuksia:  Maccabi Tel Aviv BC (51)
Sivusto:  basket.co.il
Ligat HaAl (tai Ligat Winner Sal) (hepr. מכבי "אלקטרה" תל-אביב) on israelilaisen koripallon korkein sarjataso. Sponsorointisyistä sarjaa kutsutaan myös nimellä Ligat Winner Sal.
Historia

Sarjan perustivat Israelin kymmenen suurinta koripalloseuraa vuonna 1954. Sarjaa on siitä lähtien hallinnut Maccabi Tel Aviv, joka on voittanut mestaruuden 51 kertaa. Ainoastaan 11 kertaa mestaruus on mennyt jollekin muulle joukkueelle.
Lucky Town

| Lucky Town Bruce Springsteen |
| --- | --- | --- |

Studioalbumin tiedot
 Äänitetty : heinäkuu tai syyskuu 1991 - tammikuu 1992
 Julkaistu: 31. maaliskuuta 1992
 Kesto: 39.38
 Levy-yhtiö: Columbia Records
Bruce Springsteenin muut julkaisut
| Human Touch 1992 | Lucky Town 1992 | In Concert/MTV Plugged 1993 |
Singlet albumilta Lucky Town
 ”Better Days” Julkaistu: 21. maaliskuuta 1992  ”Leap of Faith” Julkaistu: 12. lokakuuta 1992  ”If I Should Fall Behind” Julkaistu: 15. joulukuuta 1992  ”Lucky Town” Julkaistu: 29. maaliskuuta 1993
Lucky Town on amerikkalaisen laulaja-lauluntekijä Bruce Springsteenin 10. studioalbumi. Se julkaistiin 31. maaliskuuta 1992, samana päivänä kuin sen "sisarlevy" Human Touch.
Kappaleet

Kaikki kappaleet ovat Springsteenin käsialaa.
Better Days - (4:08)
Lucky Town - (3:27)
Local Hero - (4:04)
If I Should Fall Behind - (2:57)
Leap of Faith - (3:27)
The Big Muddy - (4:05)
Living Proof - (4:49)
Book of Dreams - (4:24)
Souls of the Departed - (4:17)
My Beautiful Reward - (3:55)
Kappaleet > Kokoonpano

Bruce Springsteen – laulu, kitara, koskettimet, bassokitara, huuliharppu, lyömäsoittimet
Gary Mallaber – rummut
Roy Bittan – Koskettimet kappaleissa "Leap of Faith", "The Big Muddy" ja "Living Proof"
Patti Scialfa – taustalaulu kappaleissa "Better Days", "Local Hero" ja "Leap of Faith"
Soozie Tyrell – taustalaulu kappaleissa "Better Days", "Local Hero" ja "Leap of Faith"
Lisa Lowell – taustalaulu kappaleissa "Better Days", "Local Hero" ja "Leap of Faith"
Randy Jackson – bassokitara kappaleessa "Better Days"
Ian McLagan – Hammond-urut kappaleissa "My Beautiful Reward"
Lentoreitti 222

| Lentoreitti 222> Рейс 222 |
| --- | --- |

Ohjaaja:  Sergei Mikaeljan
Käsikirjoittaja:  Sergei Mikaeljan
Säveltäjä:  Sergei Vanevitš
Kuvaaja:  Sergei Astakhov
Pääosat:  Larissa Poljakova
Valmistustiedot
Valmistusmaa:  Neuvostoliitto
Tuotantoyhtiö:  Lenfilm
Ensi-ilta:  1985
Kesto:  118 min
Alkuperäiskieli:  venäjä
Aiheesta muualla
IMDb 
Elonet
AllMovie
Infobox OKNimi-testi OK: 
Lentoreitti 222 tai Lento 222 (Reis 222) on Sergei Mikaeljanin käsikirjoittama ja ohjaama neuvostoliittolainen poliittinen jännityselokuva vuodelta 1985. Sen aiheena on valmistumisensa aikoihin Neuvostoliitossa ajankohtainen poliittisen turvapaikan teema. Tarina pohjautuu balettitanssija Aleksandr Godunovin loikkaukseen vuonna 1979 ja USA:n viranomaisten siinä yhteydessä estäessä Godunovin vaimon pääsyn paluulennolle Moskovaan ennen kuin varmistuu, haluaako hän itse todella sitä. Kaikkien ihmetyksesi hän halusi ja syytti sitten sekä Yhdysvaltojen että kotimaansa viranomaisia epäluottamuksesta omaa ajattelukykyään kohtaan.
Juoni

Neuvostoliiton taitoluistelumaajoukkueen mukana Yhdysvaltoihin kiertueelle lähtenyt Irina joutuu yllättäen keskelle poliittista kiistaa, kun hänen yleisurheilija-aviomiehensä loikkaa länteen ja haluaa myös vaimonsa tekevän samoin. Neuvostoliiton lähetystö järjestää Irinan nopeasti paluulennolle Moskovaan, mutta Yhdysvaltain maahanmuuttovirasto puuttuu asiaan. Neuvostoliittolaisten ja amerikkalaisten viranomaisten välit kiristyvät tapauksen johdosta.
Rooleissa

| 0 | 1 | 2 |
| --- | --- | --- |
|  Larissa Poljakova  | … |  Irina   |
|  Nikolai Kotšnev  | … |     |
|  Aleksander Kolešnikov  | … |  Miša   |
|  Aleksander Ivanov  | … |  Ahigalin   |
|  Aleksander Babanov  | … |  Strelkov   |
|  Vilnis Paulovitš  | … |  Bekkeris   |
Vastaanotto

Harvinainen neuvostojännäri oli aikoinaan erityisen suosittu ja pääsi levitykseen myös Yhdysvalloissa.
Linwood Boomer

Linwood Boomer (s. 9. lokakuuta 1955) on kanadalainen televisiotuottaja, näyttelijä ja kirjailija. Hän on näytellyt televisiosarjassa Pieni talo preerialla Adam Kendallia ja on tunnettu luomastaan televisiosarjasta Veljemme on nero.
Aiheesta muualla

Linwood Boomer Internet Movie Databasessa. (englanniksi)
Loretta Problem

Loretta Problem on turkulais-vaasalainen vuonna 1991 perustettu celtic-folkpunk-yhtye. Yhtye toimi vuosina 1994–1997 ja aktivoitui uudelleen vuosien 2016 ja 2017 aikana uuden "Welcome to the Circus" -singlen ja -videon myötä.
Yhtye osallistui Rockin SM-kisoihin vuonna 1994 ja sijoittui kilpailussa toiseksi.
Vuonna 2019 yhtye julkaisi "The Waltz Of My Drunken Dream" -singlen ja -videon. London Celtic Punks valitsi biisin vuoden 2019 kolmanneksi parhaaksi celtic-punk sinkkujulkaisuksi.
Vuonna 2020 yhtye julkaisi kaksi uutta kappaletta "It's Your Bloody Fault" sekä uuden version "Another Kind Of Love Song":sta. Molemmista kappaleista julkaistiin myös videot.
Jouluna 2021 yhtye julkaisi taas uutta musiikkia, singlen ja videon This is my way.
Diskografia > Albumit

Celebrate Now! (1995,  Kråklund Records)
Diskografia > Singlet

”Celebration Song” (1994)
”Justice or Crime” / "Far Away" (1996)
”Welcome to the Circus” (2016)
"The Waltz Of My Drunken Dreams" feat. Juha Lagström (2019)
"It's Your Bloody Fault"  (2020)
"Another Kind Of Love Song"  (2020)
"This Is My Way"  (2021)
"Another Kind Of Love Song"  (2022)
"Green 'n Gray"  (2022)
"Hoomegrown Hooligans"  (2023)
Diskografia > Musiikkivideot

”Welcome to the Circus” (2016)
"The Waltz Of My Drunken Dreams" feat. Juha Lagström (2019)
"It's Your Bloody Fault" (2020)
"Another Kind Of Love Song" (2020)
Diskografia > Mukana

Club 25 (1996,  Kråklund Records)
Jäsenet > Loretta Problem 2020-     :

Maya Liittokivi (laulu)
Johanna Schwela (viulu)
Jakke Aho (basso)
Toni "Löysä" Lehtonen (rummut)
Hantta Viinamäki (kitara, mandoliini, banjo)
"Ziggy" Lehtinen (kitara)
Jäsenet > Ex-jäsenet

Tarja Huntus (laulu, Viulu)
Pasi Lehtola (Basso)
Jappe Mutanen (Basso)
Kyösti Järvelä (Viulu)
Juha Saunala (Basso)
Tuomo Unkuri (Kitara)
Teemu "Maisteri" Eerola (viulu, piano)
Aiheesta muualla

Yhtyeen kotisivut
Lucky Them

| Lucky Them |
| --- | --- |

Ohjaaja:  Megan Griffiths
Käsikirjoittaja:  Huck Botko Emily Wachtel
Tuottaja:  John Harrington Bland Huck Botko Adam Gibbs Amy Hobby Lacey Leavitt Emily Wachtel
Kuvaaja:  Ben Kutchins
Pääosat:  Toni Collette Thomas Haden Church
Valmistustiedot
Valmistusmaa:  Yhdysvallat
Tuotantoyhtiö:  Mymy Productions Tangerine Entertainment
Levittäjä:  IFC Films Netflix Hulu
Ensi-ilta:   6. syyskuuta 2014  21. huhtikuuta 2014
Kesto:  97 minuuttia
Alkuperäiskieli:  englanti
Aiheesta muualla
IMDb 
AllMovie
Infobox OKNimi-testi OK: 
Lucky Them on vuonna 2013 ensi-iltansa saanut Megan Griffithsin ohjaama yhdysvaltalainen draamakomediaelokuva, jonka pääosissa ovat Toni Collette ja Thomas Haden Church. Lucky Them kertoo musiikkijournalistista, joka saa tehtäväkseen jäljittää erään rockmuusikon, joka sattuu olemaan hänen entinen miesystävänsä.
Lucky Them kuvattiin Seattlessa ja North Bendissä, Washingtonissa. Elokuva esitettiin ensi kerran Kanadan Toronton elokuvajuhlilla 6. syyskuuta 2013, minkä jälkeen elokuva esitettiin ensi kerran kotimaassaan Yhdysvalloissa Tribecan elokuvajuhlilla 21. huhtikuuta 2014. Elokuva kiersi elokuvajuhlia, kunnes sai teatteriensi-iltansa New Yorkissa 30. toukokuuta 2014. Lucky Themiä esitettiin laajimmillaan yhdeksässä elokuvateatterissa yhdeksän viikon ajan. Lipputuloja elokuva keräsi 48 995 dollaria.
Lucky Them sai elokuvakriitikoilta myönteisen vastaanoton. Rotten Tomatoes -sivuston mukaan kriitikoiden arvosteluista 76 prosenttia on myönteistä perustuen 29 arvosteluun. Metacriticin keräämä arvostelupisteiden keskiarvo on 65 pistettä sadasta mahdollisesta. Lucky Them julkaistiin DVD:nä 30. syyskuuta 2014.
Näyttelijät

| 0 | 1 | 2 |
| --- | --- | --- |
|  Toni Collette  | … |  Ellie Klug   |
|  Ahna O’Reilly  | … |  Charlotte   |
|  Thomas Haden Church  | … |  Charlie   |
|  Amy Seimetz  | … |  Sara   |
|  Joanne Woodward  | … |  Doris (ääni)   |
|  Oliver Platt  | … |  Giles   |
|  Lynn Shelton  | … |  Lisa   |
|  Ryan Eggold  | … |  Lucas Stone   |
|  Nina Arianda  | … |  Dana   |
|  Johnny Depp  | … |  Matthew Smith (cameo-rooli)   |
Aiheesta muualla

Lucky Them Internet Movie Databasessa (englanniksi)
Lucky Them AllMoviessa. (englanniksi)
Lucky Them Rotten Tomatoes -sivustolla (englanniksi)
Lucky Them Metacriticissä (englanniksi)
Lucky Them Box Office Mojossa (englanniksi)
Erik Sjöberg (laulaja)

Erik Sjöberg, myös Erik Sjøberg (31. lokakuuta 1909 Nexø, Bornholm, Tanska – 8. marraskuuta 1973 Rønne, Bornholm, Tanska) oli tanskalainen oopperalaulaja, äänialaltaan tenori.
Sjöberg työskenteli koulun jälkeen seitsemän vuotta suutarina. Ystävänsä ansiosta hän pääsi kuultavaksi Kööpenhaminaan, ja hän sai stipendin opiskelemaan Tanskan kuninkaallisen oopperan kouluun. Hän aloitti baritonina, kuten tenoreilla on tapana. Sjöberg debytoi Kuninkaallisessa oopperassa 1937 Leoncavallo Pagliaccissa. Sen jälkeen hän lauloi lähinnä pikkuosia. Hän muutti 1943 Tukholmaan, jossa ryhtyi opiskelemaan saadakseen äänialakseen tenorin. Hän palasi Kööpenhaminaan 1944 ja lauloi ensimmäisenä roolinaan Carmenin Don Josén. Hänen viimeinen roolinsa Kööpenhaminassa oli Bacchus Ariadne auf Naxossa vuonna 1959. Sen jälkeen hän kiersi laulamassa eri puolilla Eurooppaan. Hän päätti uransa 1973.
Kamarilaulajan arvon hän sai 1951. Muutamia hänen levytyksiään on julkaistu CD:nä.
Kalenjinit

Kalenjin-heimo tunnetaan juoksumenestyksestään. Kuvassa Lornah Kiplagat.
Kalenjin tai kalenji on niloottinen afrikkalaisheimo, joka elää Itä-Afrikan hautavajoamassa, läntisessä Keniassa ja itäisessä Ugandassa. Heimo koostuu kahdeksasta erillisestä alaheimosta, joita ovat elgeyo, kipsigis, marakwet, nandi, keiyo, pokot, sabaot, terik ja tugen.
Alkujaan kalenjit olivat paimentolaisia, joiden epäillään tulleen nykyisille asuinsijoilleen Sudanin alueelta noin 2 000 vuotta sitten. Nykyään suurin osa harjoittaa maanviljelyä.
Vielä 1950-luvun alussa nykyään kalenji-heimolaisina tunnetulla väellä ei ollut yhteistä nimeä, vaan heidät tunnettiin muun muassa hallinnon väestökirjanpidossa nandinkielisinä heimoina. 1940–1950-lukujen taitteessa joukko nandinkielisiä ryhmittymiä yhdistyi kalenji-nimen alle. "Kalenjin" on nandinkielinen ilmaus, joka tarkoittaa suomeksi "minä sanon".
Nykyään kalenji-heimolaisia on noin neljä miljoonaa, ja he muodostavat 12 prosenttia Kenian väestöstä. He puhuvat erilaisia kieliä, jotka kuuluvat kalenjin-kielten ryhmään.
44 prosenttia kalenjin-heimolaisista on kristittyjä, ja epämääräinen osa palvoo auringonjumala Asiista, joka on samaa perua kun muinaisen Egyptin jumalat.
Kenian entinen pitkäaikainen presidentti Daniel arap Moi kuuluu kalenjin-heimoon, tugenien alaryhmään. Vuonna 1997 presidentinvaalien alla kalenjin- ja kikuju-heimojen välille puhkesi levottomuuksia, joissa sai surmansa yli sata ihmistä. Oppositio syytti kalenjin-heimoa kikujuihin kohdistetuista väkivaltaisuuksista, koska nämä eivät olleet äänestäneet Moita vaan kikuju Mwai Kibakia. Moi kuitenkin voitti vaalit vielä tuolloin.
Kalenjinien haarat > Nandit

Nandit luokitellaan kalenjin-heimon haaraksi. Nandit elävät Nandin piirikunnan Nandi Hillsin seudulla. Nandien perinteisiin kuuluu ympärileikkaus, joka suoritetaan molemmille sukupuolille. Poikien ympärileikkaus tapahtuu noin seitsemän ja puolen vuoden välein järjestettävissä juhlissa. Tyttöjen sukuelinten silpominen on osa avioliittoon valmistautumista. Nandit palvoivat perinteisesti auringonjumala Asista.
Nandit jakaantuvat erikseen klaaneihin, joilla jokaisella on toteemi, eläin, jota klaanin jäsenet eivät saa syödä. Perinteisesti nandien johtajana toimi poppamies, Orkoiyot, joka johti myös taisteluita muun muassa brittiläisiä rautatien rakentajia vastaan. Tuohon aikaan johtajana toiminut Koitalel Arap Samoei sai kuitenkin taisteluissa surmansa. Menneinä aikoina nandit olivat pelättyä väkeä, jonka alueella liikkumista orjien metsästäjät ja norsunluukauppiaat välttivät. Ne harvat, jotka alueelle uskalsivat, yleensä tapettiin.
Kalenjinien alaryhmistä erityisesti nandit ovat menestyneet juoksussa.
Kalenjinien haarat > Kipsigisit

Kipsigisit ovat suurilukuisin kalenjinien haara noin 785 000 hengellään. Kipsigisien elinalue ulottuu ylämailta Timboroalta Mara-joelle etelässä, Mau-jyrkänteelle idässä ja lännessä Kebenetiin. Kipsigisejä asuu myös Laikipiasa, Kitaleessa, Nakurussa, Eldoretissa ja Nandi Hillseillä. Alkujaan kipsigisien arvellaan olevan lähtöisin Sudanista.
Daniel arap Moin hallintokaudella kipsigisit joutuivat heikkoon asemaan ja syrjinnän alaisiksi, sillä Moin suosikkeja kalenjinien haaroista olivat tugenit ja keiyosit. Moi itse oli tugen.
Kipsigiseillä ympärileikkaus suoritetaan useimmiten vain pojille. Noin 14 vuoden iässä pojat viedään metsän reunalla sijaitsevaan menjoon, jossa heille suoritetaan kolme seremoniaa: Kelab-eun, Tyenjinet ja Kayaet. Vasta tämän seremonian jälkeen pojat ovat oikeutettuja metsästämään jousella ja puisilla nuolilla. Kuitenkin kristinuskon leviämisen seurauksena nämä kolme seremoniaa on monin paikoin korvattu raamatullisilla opetuksilla. Kristinuskon seurauksena myös naisten sukupuolielinten silpominen on lopetettu ainakin suuremmilta osin.